Leonore Sophie ble gift med den skånske adelsmann Lave Beck til Gladsakse og Andrarum (død under pesten i Stockholm 1710), hvis far Jokum Beck, hadde vært en av Danmarks rikeste menn, men som hadde formøblet store deler av formuen ved satsningen på utvinning av alun ved Andrarum. Paret var i konstant pengemangel, ikke minst fordi Jokum måtte selge eller pantsette sine gods – deriblant Bosø kloster og Torup – til stor skade for sønnen og svigerdatteren.